Anexa nr. 7a la Protocolul Sesiunii a XI-a, 12 decembrie 2019, Suceava, România

Lista proiectelor care pot fi realizate în comun

1. România coordonează împreună cu Ungaria Aria Prioritara 5 - Managementul Riscurilor de mediu din cadrul Strategiei Uniunii Europene pentru Regiunea Dunării;

2. În cadrul activităților programate pentru anul 2019 România și-a propus definirea de proiecte comune cu Ucraina și Republica Moldova care să fie promovate spre finanțarea în următoarea perioadă de programare financiară a Uniunii Europene (2021-2027) respectiv programul de cooperare transfrontieră România Ucraina și Programul Transnațional Dunărea;

3. Proiectele propuse de cuprind:

- Continuarea proiectului East Avert pentru întărirea capacității de monitorizare și prognoza inundațiilor în bazinele râurilor Prut și Siret;

- Dezvoltarea unui proiect regional privind reducerea poluării cu plastic a apelor din bazinul superior al râului Tisa. Dorim ca acest proiect să includă România, Ucraina, Slovacia si Ungaria și sa propună măsuri și un sistem de monitorizare a poluării apelor cu produse din plastic. Așa cum probabil se știe aceasta poluare este foarte mare și a devenit subiectul unor acțiuni internaționale, în fiecare an. Ungaria organizează în fiecare an Cupa Plasticului prin care colectează pe teritoriul Ungariei produse de plastic din apa provenită din țările din amonte. La acțiune participă voluntari inclusiv din SUA și Australia. Anul acesta au fost colectate peste 10 tone de deșeuri;

- Îmbunătățirea capacității de monitorizare evaluare și prognoza a fenomenelor hidrologice extreme pe sectorul comun al râului Tisa;

- Dezvoltarea de elemente ale Planului de management al riscului la inundații pe sectoarele transfrontiere de interes comun între România si Ucraina inclusiv promovarea unei abordări bazinele ( în care să se aibă în vedere măsuri naturale de retenție, împăduriri, lucrări pe torenți etc);

- Monitorizarea, evaluarea si managementul impactului schimbărilor climatice asupra cursurilor de apă transfrontieră sau care formează frontiera dintre România și Ucraina.